
Serviciul Proiecte cu Finanţare Internaţională
SC2014 - 
REFERAT
privind aprobarea modificării Hotărârii Consiliului Local  nr.239/20.05.2014 prin care s-a modificat HCL nr. 414/20.11.2009 privind aprobarea documentaţiei de avizare a lucrărilor de intervenţie şi analizei cost-beneficiu, a proiectului precum şi a cheltuielilor legate de proiect, corespunzător realizării obiectivului de investiţii „ Reabilitarea, modernizarea, dezvoltarea şi echiparea infrastructurii educaţionale a Colegiului Naţional CD Loga Timişoara” în cadrul Programului Operaţional Regional 2007-2013, Axa Prioritară 3 – “ Îmbunătăţirea infrastructurii sociale”, Domeniul major de intervenţie 3.4 – “ Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă”
Prin Hotărârea Consiliului Local al Municipiului Timişoara nr.414/20.11.2009 a fost aprobată documentaţia de avizare a lucrărilor de intervenţie şi analiza cost-beneficiu, precum şi a cheltuielile legate de proiectul, corespunzător realizării obiectivului de investiţii „Reabilitarea, modernizarea, dezvoltarea şi echiparea infrastructurii educaţionale a Colegiului Naţional CD Loga Timişoara”. Cererea de finanţare şi anexele corespunzătoare proiectului mai sus menţionat au fost depuse la ADR Vest, Organismul Intermediar pentru Programul Operaţional Regional 2007-2013, în data de 26.11.2009, în vederea cofinanţării proiectului în cadrul Axei Prioritare 3 – “ Îmbunătăţirea infrastructurii sociale”, Domeniul major de intervenţie 3.4 – “ Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă”. 

În data de 26.11.2009, proiectul a fost depus spre finanţare, fiind înregistrat cu nr.V/27/3/3.4/250/26.11.2009 şi a primit Codul SMIS 14966. Acesta a fost admis din punct de vedere al conformităţii administrative şi al eligibilităţii.

În data de 25.08.2014, am fost informaţi că cererea de finanţare aferentă proiectului de faţă a fost acceptată la contractare.

Prin HCL nr.239/20.05.2014 a fost modificat HCL nr.414/20.11.2009, fiind aprobată atât valoarea totală a proiectului, cât şi sumele necesare implementării în condiţii optime a proiectului. Cu toate acestea, în urma procedurii de evaluare din etapa precontractuală, au fost transmise mai multe clarificări printre care faptul că, anumite cheltuieli legate de proiect, au fost declarate în conformitate cu prevederile Ordinului cheltuielilor eligibile - neeligibile, fiind astfel necesară reaprobarea acestora de către Consiliul Local al Municipiului Timişoara.
Având în vedere cele menţionate mai sus, precum şi oportunitatea şi necesitatea atragerii de fonduri nerambursabile pentru reabilitarea şi modernizarea infrastructurii şcolare din Timişoara,

PROPUNEM:
· Aprobarea modificării Art.1 din HCLMT nr. 239/20.05.2014, care va avea următorul conţinut: 

„ - Se aprobă bugetul total al proiectului  "Reabilitarea, modernizarea, dezvoltarea şi echiparea infrastructurii educaţionale a Colegiului National C.D. LOGA"- Timişoara, propus spre finanţare în cadrul Programul Operaţional Regional (POR) 2007-2013, Axa prioritară 3 - "Îmbunătăţirea infrastructurii sociale", Domeniul major de intervenţie 3.4. - "Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă" în valoare de 7.346.636,12 lei (inclusiv TVA), din care:

· Contribuţia proprie a Municipiului Timişoara în valoare de 415.272,81 lei (inclusiv TVA), respectiv:

· cheltuieli eligibile: 141.456,40  lei (inclusiv TVA)

· cheltuieli neeligibile: 273.816,41  lei (inclusiv TVA)

· Asistenţa financiară nerambursabilă solicitată: 6.931.363,31 lei (inclusiv TVA).
- Se aprobă alocarea în bugetul local al Municipiului Timişoara a sumei de 415.272,81 lei (inclusiv TVA), reprezentând contribuţia proprie a Municipiului Timişoara la cofinanţarea proiectului prevăzută la Art. 3.1.”

· Toate celelalte articole ale HCLMT nr. 239/20.05.2014 rămân nemodificate. 

